Prav za vsa BLT garažna vrata nudimo garancijo, ki je tudi zakonsko predpisana. To je minimalna garancija, ki vam jo v podjetju BLT zagotavljamo. Pri tem naj opozorimo na garancijske pogoje proizvajalca. Garažna vrata predstavljajo kompleksen sistem, z različnimi sestavnimi deli, od katerih je navsezadnje odvisna tudi garancija, ki jo lahko proizvajalec vrat zagotovi. Naj vas pri tem opozorimo na zavajujoče oglaševanje različnih ponudnikov garažnih vrat, saj so garancijski roki posameznih sestavnih delov pogosto krajši kot jih lahko zasledite v različnih oglasih. Posledično takšni ponudniki sicer omogočajo podaljšanje jamstev, vendar pod striktno določenimi pogoji, ki jih običajno lahko preberete le v drobnem tisku. Zato vam priporočamo, da se natančno pozanimate za vsak tip garažnih vrat, kakšna je možnost garancije. Pri BLT ničesar ne skrivamo, zato vam bomo z veseljem podali vse informacije, ki jih potrebujete zato, da boste z nakupom naših garažnih vrat resnično zadovoljni.